Bursa Hungarica Felsőoktatási Ösztöndíjpályázat 2021

Ostffyasszonyfa Község Önkormányzata csatlakozott a Bursa Hungarica Felsőoktatási Önkormányzati Ösztöndíjpályázat 2021. évi fordulójához. A felhívás város honlapján, a www.osffyasszonyfa.hu főoldalon érhető el. A pályázatokat a Celldömölki Közös Önkormányzati Hivatalban kell benyújtani. A pályázatok rögzítésének és benyújtásának határideje: 2020. november 5.

Az „A” típusú pályázatra az ostffyasszonyfai lakóhelyű, felsőoktatásban tanuló hallgatók pályázhatnak. A „B” típusú pályázatra az ostffyasszonyfai lakóhelyű, a 2020/2021. tanévben utolsó éves, érettségi előtt álló középiskolások; vagy felsőfokú diplomával nem rendelkező, felsőoktatási intézménybe még felvételt nem nyert érettségizettek, akik felsőoktatási intézményben kívánnak továbbtanulni a következő tanévtől.

A pályázatot az EPER-Bursa rendszerben pályázói regisztráció után kell kitölteni, majd onnan kinyomtatva a szükséges mellékletekkel együtt (egy főre jutó jövedelem igazolására szolgáló iratok, hatósági bizonyítvány az egy háztartásban élők számáról, pályázó és testvér részéről hallgatói jogviszony-igazolás, iskolalátogatási igazolás, pályázó lakcímkártyájának másolata) papír alapon, aláírva kell benyújtani az önkormányzati hivatalban. A pályázói felület elérése: [**https://bursa.emet.hu/paly/palybelep.aspx**](https://bursa.emet.hu/paly/palybelep.aspx)

**Felhívjuk a pályázók figyelmét, hogy a részletes pályázati kiírást figyelmesen olvassák el.**

A pályázattal kapcsolatos ügyintézést Szalai-Ziembicki Dóra oktatási szakreferens végzi (Celldömölki Közös Önkormányzati Hivatal I. emelet 110., tel: 95/777-809, e-mail: ziembicki.dora@celldomolk.hu) hétfő, szerda, csütörtök napokon 8–12, valamint 13–16 óra között, illetve kedden, pénteken 8–12 óra között.

Letölthető dokumentumok:

- Bursa pályázati kiírás

- Pályázati kiírás "A"

- Pályázati kiírás "B”

- Minta pályázati űrlap "A"

- Minta pályázati űrlap "B"